Cláudia de Campos

Maria Cláudia de Campos (Sines, 1859ko urtarrilaren 28a – Lisboa, 1916ko abenduaren 30a) portugaldar poeta, saiakeragile eta feminista izan zen. Portugalgo Bakearen Ligako Sail Feministako Batzordeko kidea eta La Ligue et le Désarmément par les Femmes erakundeko Portugalgo batzordeko kidea izan zen. Colette eta Carmen Silva izengoitiak erabili zituen.

 Bizitza 

Francisco António de Campos eta Maria Augusta da Palmaren alaba, Cláudia de Campos Sinesen jaio zen 1859an. Bere aitona, Jacinto da Palma, Sinesko portuko osasun-zaingoa izan zen.

Hezkuntza ona jaso zuen eta literatura, frantsesa, ingelesa eta alemana ikasi zituen. 1875ean Joaquim d'Ornelas e Matosekin ezkondu zen. 13 urte igaro ondoren, 1888an, legez banandu ziren. Ezkontza horretan bi seme-alaba izan zituen.

Garai hartako Lisboako goi-gizartean sartzea lortu zuen, Lisboako Zientzien Akademian eta literatura-saloietan parte hartuz. Ingeles literatura ikasi zuen Mrs. Kutleren ikastetxean eta Percy Bysshe Shelleyri buruzko eskuizkribu bat idatzi zuen. Charlotte Brontëren, Madame Staëlen, Josephina Neuvilleren eta Edward Thomasen sormena ere aztertu zuen, besteak beste.

Lisboan hil zen 1916ko abenduaren 30ean, kolapso baten ondorioz, 57 urte zituela.

 Lanak 

 Rindo: contos (1892)
 Último amor (1894)
 Mulheres. Ensaios de psicologia feminina (1895)
 Elle: com o retraco da autora (1899)
 A baroneza Stael e o duque de Palmella (1901)

 Itzulpenak 

 Edgar Prestage. Portugal visto por un extranjero (1902)

 Erreferentziak 

 Kanpo estekak 

Kategoria:Portugalgo poetak
Kategoria:Emakume poetak
Kategoria:Portugalgo saiakeragileak
Kategoria:Emakume saiakeragileak
Kategoria:Portugesezko idazleak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Portugalgo feministak
Kategoria:Lisboan hildakoak